
«ΗΛΙΑΚΤΙΔΑ»                                                                                     
ΑΣΤΙΚΗ ΜΗ ΚΕΡΔΟΣΚΟΠΙΚΗ  ΕΤΑΙΡΙΑ                                                                                                   
                                                                                                
Ταχ. ∆/νση: 1ο χλμ. Ε.Ο. Μυτιλήνης-Λουτρών
Τ.Κ. 81100, Μυτιλήνη
Τηλ.: 2251022873, 2251045577 (εσωτ. 4)
Fax : 2251045575
Εmail: procurement@iliaktida-amea.gr
Πληροφορίες: Τμήμα Προμηθειών
Αρμόδιοι υπάλληλοι : Ίρις Ρόκου		                                        

Μυτιλήνη, 12/07/2019


ΘΕΜΑ: Πρόσκληση για προσφορές για είδη ένδυσης, εσωρούχων, υπόδησης για Ιωάννινα με αριθμό 18/2019


[bookmark: _GoBack]Η «ΗΛΙΑΚΤΙΔΑ» Α.Μ.Κ.Ε., η οποία εδρεύει στη Μυτιλήνη, 1ο χλμ. E.O. Μυτιλήνης - Λουτρών, Τ.Κ. 81100, προκηρύσσει ένα τοπικό μειοδοτικό διαγωνισμό για την προμήθεια ειδών ένδυσης, εσωρούχων και υπόδησης στο πλαίσιο του έργου “Providing Education and Immediate Accommodation to Migrant Children in Greece, PEDIA” που χρηματοδοτείται από το Διεθνή Οργανισμό Μετανάστευσης (IOM) και το Ταμείο Ασύλου Μετανάστευσης και Ένταξης.

Η καταληκτική ημερομηνία και ώρα υποβολής προσφορών είναι η Παρασκευή, 26 Ιουλίου 2019, στις 15:00.

Οι ενδιαφερόμενοι μπορούν να αποστείλουν τις προσφορές τους (με υπογραφή, σφραγίδα, ημερομηνία) στη διεύθυνση ηλεκτρονικού ταχυδρομείου procurement@iliaktida-amea.gr ή να τις αποστείλουν ταχυδρομικά στα γραφεία της «ΗΛΙΑΚΤΙΔΑ» Α.Μ.Κ.Ε. (1ο χλμ. Ε.Ο. Μυτιλήνης - Λουτρών), με σφραγίδα ταχυδρομείου έως τη λήξη της προθεσμίας.

ΠΡΟΣΟΧΗ: Προσφορές που υποβάλλονται με άλλο τρόπο από τον προαναφερθέντα δε θα λαμβάνονται υπόψη. Οι προσφορές πρέπει να υποβάλλονται εγκαίρως ώστε να ληφθούν εντός της προθεσμίας. Στην περίπτωση που στείλετε την προσφορά σας ταχυδρομικά είναι απαραίτητο να ενημερώσετε την «ΗΛΙΑΚΤΙΔΑ» Α.Μ.Κ.Ε. και τηλεφωνικά ή μέσω email.

Κριτήριο κατακύρωσης είναι η χαμηλότερη τιμή για κάθε είδος που πληροί τις τεχνικές προδιαγραφές της πρόσκλησης.

Απαιτήσεις: Η «ΗΛΙΑΚΤΙΔΑ» Α.Μ.Κ.Ε. στο πλαίσιο υλοποίησης του παραπάνω έργου, καλεί τους ενδιαφερόμενους Προμηθευτές να υποβάλλουν προσφορές για τα ακόλουθα είδη:

ΜΠΛΟΥΖΑ ΚΟΝΤΟ ΜΑΝΙΚΙ ΑΝΤΡΙΚΗ 
Υλικό: Βαμβάκι 100% (αποδεκτή σύνθεση έως 90%), μαλακή, υπο-αλλεργική
Με κοντό μανίκι
Με στρογγυλή λαιμόκοψη ή μικρό V
Άνετη εφαρμογή (loose)
Στάμπα μεταξοτυπίας: Ποικιλία, τουλάχιστον 6
Σχέδια: Ποικιλία, τουλάχιστον 6
Χρώμα: Ποικιλία, τουλάχιστον 6
Βάρος: 150-170 gr
Μεγέθη: S, M, L
Τύπος: T-shirt Ανδρικά – Εφηβικά

ΠΑΝΤΕΛΟΝΙ ΚΟΝΤΟ (ΒΕΡΜΟΥΔΑ) ΑΝΤΡΙΚΟ
Υλικό: Βαμβάκι, Lycra, Πολυεστέρας, Ελαστάνη ή Βισκόζη
Αθλητική και casual (τζιν και υφασμάτινη)
Κανονική, μοντέρνα γραμμή
Αθλητική: Με λάστιχο στη μέση και κορδόνι για ρύθμιση 
Casual: Με φερμουάρ ή κουμπί
Με τσέπες
Με χοντρές ραφές
Σχέδια: Ποικιλία, τουλάχιστον 3 για το κάθε είδος
Χρώμα: Ποικιλία, τουλάχιστον 3 για το κάθε είδος
Μεγέθη: S, M, L
Τύπος: Ανδρικά – Εφηβικά

ΚΑΠΕΛΟ ΜΕ ΓΕΙΣΟ ΤΥΠΟΥ JOCKEY ΑΝΤΡΙΚΟ
Υλικό: Βαμβάκι 100%
UNISEX
Με ή χωρίς λογότυπο
Με ρυθμιζόμενο ιμάντα/λουράκι στο πίσω μέρος 
Σχέδια: Ποικιλία, τουλάχιστον 4
Χρώμα: Ποικιλία, τουλάχιστον 4
Μεγέθη: S, M, L
Τύπος: Ανδρικά – Εφηβικά

ΕΣΩΡΟΥΧΟ ΤΥΠΟΥ ΜΠΟΞΕΡ ΑΝΤΡΙΚΟ
Υλικό: Βαμβάκι 100% (αποδεκτή σύνθεση έως 90%), μαλακή και υπο-αλλεργική
Μοντέρνα, στενή γραμμή
Εφαρμοστό
Με εξωτερικό φαρδύ λάστιχο στη μέση
Χρώμα: Μονόχρωμα ή δίχρωμα, ποικιλία, τουλάχιστον 5
Μεγέθη: S, M, L
Τύπος: Ανδρικά – Εφηβικά

ΚΑΛΤΣΕΣ ΚΟΝΤΕΣ (ΣΟΣΟΝΙ) ΑΝΤΡΙΚΕΣ
Υλικό: Βαμβάκι 100% (αποδεκτή σύνθεση έως 90%) ή Βαμβάκι – Ελαστάνη ή Βαμβάκι - Lycra, μαλακή και υπο-αλλεργική
Με λάστιχο στον αστράγαλο
Χρώμα: Μονόχρωμες, ποικιλία, τουλάχιστον 5
Μεγέθη: 36-45
Τύπος: Ανδρικά – Εφηβικά

ΑΜΑΝΙΚΟ ΦΑΝΕΛΑΚΙ ΑΝΤΡΙΚΟ 
Υλικό: Βαμβάκι 100% (αποδεκτή σύνθεση έως 90%), μαλακή και υπο-αλλεργική
Με κλασική τιράντα
Με στρογγυλή λαιμόκοψη
Χρώμα: Μονόχρωμα, σκουρόχρωμα και λευκά, ποικιλία, τουλάχιστον 5
Μεγέθη: S, M, L
Τύπος: Ανδρικά – Εφηβικά

ΜΑΓΙΟ ΤΥΠΟΥ ΣΟΡΤΣ ΑΝΤΡΙΚΟ
Υλικό: Spantex, Ελαστάνη
Μοντέρνα γραμμή
Όχι πολύ κοντό
Με λάστιχο στη μέση ή κορδόνι ή κουμπί κλιπ
Χρώμα: Μονόχρωμα ή δίχρωμα, ποικιλία, τουλάχιστον 5
Μεγέθη: S, M, L και για 4-12 χρονών
Τύπος: Ανδρικά – Εφηβικά

ΠΑΠΟΥΤΣΙΑ ΑΘΛΗΤΙΚΑ ΑΝΤΡΙΚΑ
Υλικό: Εξωτερικά συνθετικό δέρμα, Εσωτερικά με επένδυση ύφασμα
Ιδανικά για περπάτημα ή/και καθημερινή προπόνηση
Ανατομικά
Με μαλακό πάτο
Με αντικραδασμική προστασία 
Με αντιολισθητική σόλα από καουτσούκ
Αδιάβροχα
Δέσιμο με κορδόνι
Σχέδια: Ποικιλία, τουλάχιστον 4
Χρώμα: Μονόχρωμα ή δίχρωμα, ποικιλία, τουλάχιστον 4
Μεγέθη: 38-46
Τύπος: Ανδρικά – Εφηβικά

ΣΑΓΙΟΝΑΡΕΣ ΑΝΤΡΙΚΕΣ
Υλικό: Συνθετικό
Με ή χωρίς λουράκι τριών σημείων από καουτσούκ (flip-flops / δίχαλο)
Ανατομικές
Με αντιολισθητικό εσωτερικό πάτο
Αδιάβροχες
Σχέδια: Ποικιλία, τουλάχιστον 4
Χρώμα: Μονόχρωμα ή δίχρωμα, ποικιλία, τουλάχιστον 4
Μεγέθη: 38-46
Τύπος: Ανδρικά – Εφηβικά

Το έντυπο της προσφοράς πρέπει να ακολουθεί το επισυναπτόμενο πρότυπο, να φέρει την ημερομηνία συμπλήρωσης, την υπογραφή του Προμηθευτή, τη σφραγίδα της επιχείρησης, καθώς και την ισχύ της προσφοράς. Απαραίτητη προϋπόθεση να συμπληρωθούν τα πεδία «τιμή» και «περιγραφή» του κάθε είδους (η τιμή αφορά την αξία συμπεριλαμβανομένου του Φ.Π.Α. και η περιγραφή αφορά στην ποιότητα/σύνθεση και χρώμα/σχέδιο του προϊόντος.
Σύμφωνα με τους κανόνες της ΕΕ, εάν τα προϊόντα που προμηθεύτηκε η «ΗΛΙΑΚΤΙΔΑ» Α.Μ.Κ.Ε. αποδειχθούν ελαττωματικά ή δεν ανταποκρίνονται στα διαφημιζόμενα χαρακτηριστικά ο Προμηθευτής οφείλει να τα αντικαταστήσει, να μειώσει την τιμή ή να επιστρέψει τα χρήματα. Επίσης, αν για οποιοδήποτε λόγο το προϊόν δεν καλύπτει τις ανάγκες της «ΗΛΙΑΚΤΙΔΑ» Α.Μ.Κ.Ε., η τελευταία διατηρεί το δικαίωμα επιστροφής της αγοράς εντός ενός (1) μηνός, αρκεί το προϊόν να είναι αφόρετο ή εντός της αρχικής του συσκευασίας, στην ίδια άριστη κατάσταση στην οποία το παρέλαβε ο εκπρόσωπος της «ΗΛΙΑΚΤΙΔΑ» Α.Μ.Κ.Ε. και συμπεριλαμβανομένων των ειδικών σημάνσεων του προϊόντος (καρτελάκια).

Χρονική Διάρκεια παροχής Υπηρεσιών: Η προμήθεια των ειδών ορίζεται για το διάστημα από τη σύναψη Σύμβασης μέχρι και τις 30/09/2019, με δυνατότητα παράτασης της ισχύος της προσφοράς έως και 31/12/2019 εφόσον συμφωνήσουν εγγράφως και τα δύο μέρη σε περίπτωση παράτασης ισχύος του προγράμματος. Η προμήθεια των ειδών θα γίνεται σταδιακά και όχι μαζικά από τα καταστήματα που διατηρούν οι προμηθευτές στα Ιωάννινα και κατόπιν συνεννόησης με τον Προμηθευτή. Η παραλαβή των ειδών θα γίνεται από προσωπικό της «ΗΛΙΑΚΤΙΔΑ» Α.Μ.Κ.Ε. απευθείας από τα καταστήματα πώλησης. Ως εκ τούτου, οι Προμηθευτές πρέπει να είναι τοπικοί (νομός Ιωαννίνων). Σε κάθε περίπτωση, εάν τα είδη δεν είναι ετοιμοπαράδοτα πρέπει να μπορούν να παραδοθούν στους εκπροσώπους της «ΗΛΙΑΚΤΙΔΑ» Α.Μ.Κ.Ε. εντός πέντε (5) εργάσιμων ημερών από την ημέρα δήλωσης της ανάγκης στον Προμηθευτή.

Ποσότητα: Η ποσότητα δεν προκαθορίζεται αλλά κυμαίνεται βάσει των αναγκών του προγράμματος. 

Οι προσφορές θα πρέπει να αναφέρουν ξεκάθαρα:
· Κόστος προϊόντος συμπεριλαμβανομένου του Φ.Π.Α. σε ΕΥΡΩ (€)
· Οι τιμές θα πρέπει να είναι καθαρές, δηλαδή μετά την αφαίρεση οποιωνδήποτε εκπτώσεων. Σε περίπτωση που υπάρχει έκπτωση θα πρέπει το ποσό της έκπτωσης να αναφέρεται ξεχωριστά.
· Περιγραφή προδιαγραφών / σύνθεσης προσφερόμενου προϊόντος.
Πληροφορίες προς προσφοροδότες:
· Τυχόν τραπεζικές χρεώσεις που βαρύνουν τον Προμηθευτή.
· Κάθε προσφοροδότης μπορεί να υποβάλει προσφορά για ένα ή περισσότερα είδη.
· Η «ΗΛΙΑΚΤΙΔΑ» Α.Μ.Κ.Ε. μπορεί να δεχτεί την προσφορά του εκάστοτε προσφοροδότη εις ολόκληρον ή εν μέρει.
· Η «ΗΛΙΑΚΤΙΔΑ» Α.Μ.Κ.Ε. μπορεί να συνάψει Σύμβαση με περισσότερους από έναν Προμηθευτές. 
· Τα έξοδα αποστολής επιβαρύνουν τον Προμηθευτή.
· Τα είδη θα παραλαμβάνονται απευθείας από τα καταστήματα πώλησης που διατηρούν οι προμηθευτές στα Ιωάννινα και την Καστοριά σε συνεννόηση με τους Προμηθευτές. Σε περίπτωση που δεν υπάρχει κάποιο είδος ετοιμοπαράδοτο, θα πρέπει να είναι διαθέσιμο προς παραλαβή από το νόμιμο εκπρόσωπο της ΗΛΙΑΚΤΙΔΑ Α.Μ.Κ.Ε. εντός πέντε (5) εργάσιμων ημερών από την ημέρα παραγγελίας.
· Τα προσωπικά στοιχεία των προσφοροδοτών δε θα κοινοποιηθούν σε οποιονδήποτε τρίτο, πέρα από (ενδεχομένως) τον χρηματοδότη του προγράμματος ή/και άλλες Δημόσιες Αρχές στο πλαίσιο έκτακτων ή τακτικών ελέγχων της «ΗΛΙΑΚΤΙΔΑ» Α.Μ.Κ.Ε. Συνεπώς, η τήρηση των στοιχείων και των προσφορών των προσφοροδοτών είναι εμπιστευτική και δε κοινοποιείται σε άλλο προμηθευτή ή ακόμη και σε υπαλλήλους της εταιρίας μας οι οποίοι δε σχετίζονται με τη διαδικασία αξιολόγησης των προσφορών.

Λάθη, παραλείψεις, ανακρίβειες: Οι Προμηθευτές δε δικαιούνται να βασίζουν οποιεσδήποτε απαιτήσεις τους σε λάθη, παραλείψεις ή ανακρίβειες που προέκυψαν λόγω αμέλειας των προσφοροδοτών, καθώς και να διορθώσουν τις προσφορές που έχουν καταθέσει, εκτός αν οι προσφορές κατατέθηκαν πριν από διευκρινιστική ανακοίνωση της «ΗΛΙΑΚΤΙΔΑ» Α.Μ.Κ.Ε. και μόνο σε εκείνη την περίπτωση που η διόρθωση αφορά στη συγκεκριμένη διευκρίνιση.

Το δικαίωμα της «ΗΛΙΑΚΤΙΔΑ» Α.Μ.Κ.Ε. να αποδεχθεί ή να απορρίψει οποιαδήποτε ή και όλες τις προσφορές: Η «ΗΛΙΑΚΤΙΔΑ» Α.Μ.Κ.Ε. διατηρεί το δικαίωμα να αποδεχθεί ή να απορρίψει οποιαδήποτε προσφορά, να ακυρώσει τη διαδικασία προμήθειας ή να απορρίψει όλες τις προσφορές ανά πάσα στιγμή πριν από την ανάθεση της Σύμβασης, χωρίς να επιρρίπτεται οποιαδήποτε ευθύνη στους Προμηθευτές ή να υποχρεούται η «ΗΛΙΑΚΤΙΔΑ» Α.Μ.Κ.Ε. να τους ενημερώσει.

Διεφθαρμένες, δόλιες και καταναγκαστικές πρακτικές: 
· H «ΗΛΙΑΚΤΙΔΑ» Α.Μ.Κ.Ε. απαιτεί από το προσωπικό, τους κατασκευαστές, τους Προμηθευτές ή τους διανομείς της να τηρούν τα υψηλότερα πρότυπα δεοντολογίας κατά την ανάθεση και εκτέλεση όλων των Συμβάσεων. Η «ΗΛΙΑΚΤΙΔΑ» Α.Μ.Κ.Ε. απορρίπτει κάθε πρόταση που υποβάλλεται από τους Προμηθευτές ή, όπου χρειάζεται, τερματίζει τη Σύμβασή τους, εάν αποδειχθεί ότι έχουν εμπλακεί σε διεφθαρμένες, δόλιες, συμπαιγνείς ή καταναγκαστικές πρακτικές.
· Η «ΗΛΙΑΚΤΙΔΑ» Α.Μ.Κ.Ε. έχει αποφασίσει να υποστηρίξει τη διεθνή απαγόρευση κατά των ναρκών κατά προσωπικού. Οι νάρκες κατά προσωπικού έχουν σκοτώσει ή καταστήσει ανάπηρους και συνεχίζουν να σκοτώνουν πολλούς πρόσφυγες. Μεγάλο μέρος των θυμάτων των ναρκών είναι γυναίκες και παιδιά, ενώ οι νάρκες αποτελούν σημαντικό εμπόδιο για την επιστροφή των προσφύγων. Συνεπώς, η «ΗΛΙΑΚΤΙΔΑ» Α.Μ.Κ.Ε. δε συναλλάσσεται εν γνώσει της με εταιρείες οι οποίες κατασκευάζουν, πωλούν ή διαχειρίζονται νάρκες κατά προσωπικού ή μέρη / ανταλλακτικά τους. Η υποβολή της προσφοράς αποτελεί και εγγύηση εκ μέρους του προσφοροδότη πως ο ίδιος, ή τα συνδεδεμένα με αυτόν μέρη, δε σχετίζονται με κατασκευή ή εμπόριο ναρκών κατά προσωπικού. Τυχόν ψευδής δήλωση θα οδηγεί σε ακύρωση της Σύμβασης με την «ΗΛΙΑΚΤΙΔΑ» Α.Μ.Κ.Ε.

Επιλογή Προμηθευτών: Οι προσφορές θα εξεταστούν για κάθε είδος ξεχωριστά και όχι για το σύνολο των ειδών. Συνεπώς, η «ΗΛΙΑΚΤΙΔΑ» Α.Μ.Κ.Ε. δύναται να προμηθευτεί ένα μόνο είδος από κάποιον προσφοροδότη και γίνονται δεκτές προσφορές που δεν περιλαμβάνουν το σύνολο των ειδών.
Τα είδη θα αξιολογηθούν και θα επιλεγούν βάσει του κόστους τους. Ο/οι Προμηθευτής/-ές που ανταποκρίνεται/-ονται στις προαναφερθείσες απαιτήσεις και έχει/-ουν υποβάλει τη χαμηλότερη τιμή, θα επιλέγεται/-ονται και θα του/τους ανατίθεται η Σύμβαση.
Ο Προμηθευτής δύναται να επισυνάψει φωτογραφίες των προϊόντων που προσφέρει, για την παραστατικότερη περιγραφή των ειδών.
Η «ΗΛΙΑΚΤΙΔΑ» Α.Μ.Κ.Ε. θα ειδοποιήσει τον/τους επιλεγμένο/-ους Προμηθευτή/-ές εγγράφως ή τηλεφωνικά.

Χρέωση Τιμολογίων:
· Τα τιμολόγια θα κόβονται και θα παραδίδονται την ίδια ημέρα μαζί με την παράδοση των ειδών.
· Σε περίπτωση που έχει παραδοθεί εκ παραδρομής λάθος προϊόν, ο Προμηθευτής θα πρέπει να κόβει αυθημερόν πιστωτικό τιμολόγιο και εν συνεχεία, με την παράδοση του σωστού είδους, θα κόβεται το νέο τιμολόγιο.

Πληρωμή:
· Οι πληρωμές των τιμολογίων γίνονται σε τραπεζικό λογαριασμό του εκάστοτε Προμηθευτή που θα αναφέρεται στη Σύμβαση εντός ενενήντα (90) ημερών από την παραλαβή του σχετικού τιμολογίου και πάντα σύμφωνα με τη χρηματορροή του προγράμματος.
· Η «ΗΛΙΑΚΤΙΔΑ» Α.Μ.Κ.Ε. δεν θα προβεί σε οποιεσδήποτε προκαταβολές για την προμήθεια.

Διευκρινίσεις: Διευκρινίσεις παρέχονται ή/και ερωτήσεις υποβάλλονται είτε εγγράφως στην ηλεκτρονική διεύθυνση procurement@iliaktida-amea.gr, ή τηλεφωνικά στο +302251022873 από τα κεντρικά γραφεία της «ΗΛΙΑΚΤΙΔΑ» Α.Μ.Κ.Ε., υπόψιν Ίριδας Ρόκου, από Δευτέρα έως Παρασκευή 09:00-17:00, μέχρι και την Πέμπτη 25/07/2019.
Αντίγραφα της απάντησης, συμπεριλαμβανομένης της περιγραφής της διευκρίνισης, θα δημοσιευτούν στον ιστότοπο της «ΗΛΙΑΚΤΙΔΑ» Α.Μ.Κ.Ε., http://iliaktida-amea.gr/diagonismoi/, χωρίς να προσδιοριστεί η πηγή της ερώτησης.

